b"\n_START_ARTICLE_\nCas de la planta de transfer\xc3\xa8ncia de residus de Torrevella\n_START_SECTION_\nAntecedents\n_START_PARAGRAPH_\nDes de l'any 2005, el grup municipal Els Verds al consistori de Torrevella ha denunciat en reiterades ocasions, tant per la via administrativa com judicial, l'obertura i funcionament de la planta de transfer\xc3\xa8ncia de residus s\xc3\xb2lids urbans, propietat de l'empresa Acciona, sense la llic\xc3\xa8ncia municipal ni el perm\xc3\xads de la Generalitat Valenciana, davant la passivitat de les autoritats locals._NEWLINE_Durant la instrucci\xc3\xb3 del cas Brugal, s'obre una causa que investiga l'adjudicaci\xc3\xb3 per part de l'ajuntament de Torrevella de la contracta del servei de recollida de residus s\xc3\xb2lids urbans a l'UTE Acciona-Grupo Generala i per la qual es troba imputat pels delictes de prevaricaci\xc3\xb3 i falsedat documental l'exalcalde de Torrevella i actual diputat del PP a les Corts valencianes, Pedro Hern\xc3\xa1ndez Mateo (PPCV). _NEWLINE_Arran d'aquestes perquisicions, el grup municipal del PSPV a Torrevella va denunciar davant el Ministeri P\xc3\xbablic la presumpta il\xc2\xb7legalitat del funcionament de la planta."